Държавен вестник, бр. 19, 2012 г., стр. 81

БРОЙ  19	
Д Ъ Р Ж А В Е Н  В Е С Т Н И К 	
СТР.  81  
Приложение
Честота:	
97.1 MHz
Адрес, населено място:	
гр. Разлог
Адрес, точка на 
излъчване:	
пл. Преображение 1,
	
адм. сграда Погледец
Географски координати: 
Северна ширина	
41N53 20
Географски координати: 
Източна дължина	
23Е27 40
Надморска височина на 
кота терен: 	
830 m
Максимална мощност на
изхода на предавателя:	
до 200 W
Максимална ефективно 
излъчена мощност:	
до 300 W
Максимална ефективна 
височина на АФС:	
до 500 m 
Медианна стойност на 
интензитета на ЕМП:	
54 dB(μV/m)
2252
РЕШЕНИЕ № 48 
от 21 февруари 2012 г.
Съветът за електронни медии разгледа на 
свое заседание, проведено на 21 февруари 2012 г., 
въпроса за обявяване на конкурс за издаване на 
лицензия за радиодейност за гр. Разлог, област 
Благоевград. 
С писмо вх. № 20-00-83(11) от 26.01.2012 г. Ко-
мисията за регулиране на съобщенията изпраща 
свое Решение № 123 от 19.01.2012 г. На основание 
чл. 30, т. 13 от Закона за електронните съобщения 
и във връзка с чл. 116, ал. 4 от Закона за радиото 
и телевизията комисията предоставя информа-
ция за техническите параметри, необходими за 
осъществяване на електронни съобщения чрез 
наземно радиоразпръскване на радиопрограми 
за територията на гр. Разлог, област Благоевград. 
Към решението е приложен проект на разре-
шение за ползване на индивидуално определен 
ограничен ресурс – радиочестотен спектър за 
осъществяване на електронни съобщения чрез 
електронна съобщителна мрежа за наземно 
аналогово радиоразпръскване и приложение, 
съдържащо съответните технически параметри.
Разлог е административен център на община 
Разлог, културно-исторически, стопански и турис-
тически център на Разложката котловина. Градът 
е с население почти 12 000 души. За това насе-
лено място не са провеждани от СЕМ конкурси 
за лицензиране на оператори за осъществяване 
на радиодейност чрез използване на налични 
и/или нови електронни съобщителни мрежи 
за наземно аналогово радиоразпръскване. Към 
настоящия момент на територията на града се 
приемат програмите на националния обществен 
доставчик БНР, програма „Дарик Радио Бълга-
рия“, „Радио Фокус Пирин“, „Радио Бумеранг“, 
временно до провеждане на конкурс се разпрос-
траняват „Енджой“ и „Радио Дъга“. Съветът, 
предвид специализацията на разпространяваните 
радиопрограми и с оглед демографската картина 
на района (по данни, публикувани на електронната 
страница на НСИ), сочеща превес на населението 
в трудоспособна възраст (20 г. – 70 г.), намира 
за целесъобразно програмите, които ще бъдат 
лицензирани, да са със специализиран профил, 
насочени към аудитория от 20 до 45 години и 
над 35 години. 
В съответствие с разпоредбата на чл. 116а ЗРТ 
и получената информация за наличие на свобо-
ден радиочестотен ресурс СЕМ ще проведе два 
конкурса, като честотата, за която взема това 
решение, е посочена в приложението към него.
Съветът като специализиран орган, в чиито 
правомощия е да регулира медийната среда в 
интерес на обществото, обсъди въпроса за про-
грамния профил на радиопрограмата, която да се 
разпространява на честота 99.6 MHz за гр. Разлог. 
Съветът прецени, че с оглед възможността 
да бъде използван ефективно радиочестотният 
спектър в зоната на обслужване, да се създадат 
възможности за конкурентна медийна среда и 
условия за нейното развитие на регионално ниво, 
слушателската аудитория в региона да получи 
достъп до нови български радиопрограми и по-
требителите да имат алтернативен избор, което 
е предпоставка за високо качество на предлага-
ната услуга, програмата, за създаването на която 
ще бъде лицензиран доставчик на радиоуслуги 
(радиооператор) в обявения с това решение кон-
курс, следва да бъде със специализиран профил, 
насочена към аудитория над 35-годишна възраст.
С оглед изложеното СЕМ счита, че са налице 
предвидените от ЗРТ условия за откриване на 
конкурс за осъществяване на радиодейност чрез 
използване на налични и/или нови електронни 
съобщителни мрежи за наземно аналогово радио-
разпръскване за гр. Разлог, област Благоевград. 
На основание чл. 32, ал. 1, т. 14 във връзка 
с чл. 116 и чл. 116а, ал. 1 и 2 от Закона за ради-
ото и телевизията във връзка с Решение № 123 
от 19.01.2012 г. на КРС Съветът за електронни 
медии реши да открие неприсъствен конкурс за 
осъществяване на радиодейност – създаване на 
програма със специализиран профил, насочена 
към аудитория над 35-годишна възраст, чрез 
използване на налични и/или нови електронни 
съобщителни мрежи за наземно аналогово радио-
разпръскване за гр. Разлог, област Благоевград, 
за честотно назначение с технически параметри, 
посочени в приложението към решението.
Датата, мястото и часът на провеждане на 
конкурса са: 14 юни 2012 г. (четвъртък), София, 
бул. Шипченски проход 69, ет. 5, от 10 ч. 
СЕМ приема заявления за участие до 14 май 
2012 г. (понеделник) включително на адрес: София, 
бул. Шипченски проход 69, ет. 5, деловодство, стая 
№ 506А, от 9 до 12 ч. и от 13 до 16,30 ч. 
Конкурсните книжа се закупуват от 2 до 5 
април 2012 г. включително на адрес: София, бул. 
Шипченски проход 69, ет. 6, каса, от 9 до 12 ч. 
и от 13 до 16,30 ч.
Решението подлежи на обжалване пред Вър-
ховния административен съд чрез Съвета за елек-
тронни медии в 14-дневен срок от узнаването му. 
Председател: Г. Лозанов